
Rijeka, 14. srpnja 2026. god.


Svim zainteresiranim gospodarskim subjektima



Predmet: Poziv na sudjelovanje u istraživanju tržišta i dostavu informativnih ponuda za predmet nabave: Rezervni dijelovi komunalnih vozila IVECO, evidencijski broj nabave E-MV 015/26


Poštovani,

u svrhu pripreme postupka javne nabave za predmet nabave: Rezervni dijelovi komunalnih vozila IVECO, evidencijski broj nabave E-MV 015/26, Naručitelj provodi analizu tržišta sukladno članku 198. stavcima 1. i 2. Zakona o javnoj nabavi (NN 120/16, 114/22 i 48/26) te Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/17, 144/20 i 30/23).

Cilj provedbe analize tržišta je prikupiti relevantne informacije potrebne za kvalitetnu pripremu dokumentacije o nabavi i budućeg postupka javne nabave, osobito u dijelu:

· procjene tržišnih cijena i utvrđivanja procijenjene vrijednosti nabave,
· sagledavanja mogućih tehničkih i organizacijskih rješenja dostupnih na tržištu,
· definiranja optimalnih uvjeta i kriterija buduće nabave.

Pozivamo sve zainteresirane gospodarske subjekte da dostave:

· informativnu ponudu izrađenu temeljem priloženog troškovnika,
· mišljenja i preporuke vezane uz moguće kriterije za odabir ponude i druge uvjete nabave,
· ostale informacije koje smatrate korisnima za pripremu predmetnog postupka.

Radi što kvalitetnije pripreme dokumentacije, zainteresirani gospodarski subjekti tijekom trajanja analize tržišta mogu dostavljati pitanja i zahtjeve za pojašnjenjem vezano uz objavljenu dokumentaciju. Naručitelj zadržava pravo odgovoriti na zaprimljene upite ukoliko ocijeni da su isti relevantni za provedbu analize tržišta.

Sve zaprimljene informacije i prijedlozi razmotrit će se pri izradi dokumentacije o nabavi, uz poštivanje načela tržišnog natjecanja, jednakog tretmana, nediskriminacije i transparentnosti.

Napominjemo da ovaj poziv služi isključivo u svrhu istraživanja tržišta i pripreme postupka nabave te ne predstavlja pokretanje postupka javne nabave niti obvezuje Naručitelja na provedbu postupka ili sklapanje ugovora.

Molimo da informativne ponude, prijedloge, komentare, pitanja i ostale informacije dostavite najkasnije do 23. srpnja 2026. godine na adresu elektroničke pošte: petra.gjirlic@cistoca-ri.hr uz naznaku:

„Analiza tržišta – Rezervni dijelovi komunalnih vozila IVECO, E-MV 015/26“.

Zahvaljujemo na suradnji i iskazanom interesu.

